Φιλίπ-Ερνέστ Λεγκράν

Ο **Φιλίπ-Ερνέστ Λεγκράν** (*Philippe-Ernest Legrand*, 2 Σεπτεμβρίου 1866 – 1 Ιουλίου 1953) ήταν Γάλλος ελληνιστής - ιστορικός, φιλόλογος, επιγραφολόγος και αρχαιολόγος. Το μεγάλο έργο του υπήρξε η μετάφραση και επιμέλεια των ''Ιστοριών'' του Ηροδότου, που παραμένει έργο αναφοράς. Δεν πρέπει να συγχέεται με τον νεοελληνιστή Εμίλ Λεγκράν.

## Βιογραφικά στοιχεία
Ο Λεγκράν γεννήθηκε στην κωμόπολη Σαιν-Ντουλσάρ της κεντρικής Γαλλίας και ήταν γιος του δικηγόρου εφετών Φελίξ Λεγκράν. Φοίτησε στην École Normale Supérieure από το 1885 μέχρι το 1888, ενώ πήρε και διδακτορικό το 1898. Μία από τις διατριβές του είχε ως θέμα τον Θεόκριτο, ενώ η συμπληρωματική διατριβή του, γραμμένη στη λατινική γλώσσα, είχε τίτλο *Quo animo Graeci praesertim V° et VI° saeculis tum in vita privata tum in publicis rebus divinationem adhibuerint*.

Δίδαξε στο Πανεπιστήμιο της Λυών από το 1891 έως το 1926. Το 1902 κατέλαβε την έδρα της Ελληνικής Φιλολογίας και Επιγραφολογίας και μετά, από το 1920, την έδρα της Ελληνικής Γλώσσας και Γραμματείας. Συνταξιοδοτήθηκε πρόωρα, το 1926, και εγκαταστάθηκε στον Πύργο του Κυλάν για να ασχοληθεί με την έκδοση του Ηροδότου.

Ο Φιλίπ-Ερνέστ Λεγκράν ήταν επίσης μέλος της Γαλλικής Σχολής Αθηνών από το 1888 μέχρι το 1891, καθώς και μέλος της Académie des Inscriptions et Belles-Lettres από το 1933 μέχρι τον θάνατό του.

## Το έργο του
Εκτός από τον Ηρόδοτο, ο Φιλίπ-Ερνέστ Λεγκράν μελέτησε το έργο πολλών αρχαίων Ελλήνων ποιητών, όπως των βουκολικών. Ειδικός στην ιστορία της λογοτεχνίας, ενδιαφέρθηκε πολύ και για τον Μένανδρο (ο οποίος «ξανα-ανακαλύφθηκε» στις αρχές του of the century χάρη στους *[[Πάπυροι της Οξυρρύγχου|Παπύρους της Οξυρρύγχου]]*), καθώς και για τη Νέα κωμωδία γενικότερα. Μερικοί από τους συγγραφείς με τους οποίους ασχολήθηκε είναι οι Σώφρων, Καλλίμαχος, Ηρώνδας, Λεωνίδας ο Ταραντίνος, ο ψευδο-Θεόκριτος, αλλά και οι Βίων ο Σμυρναίος, Μόσχος ο Συρακούσιος και Ιωάννης ο Χρυσόστομος.

### Εργογραφία
#### Μονογραφίες
* 1898: *Étude sur Théocrite*, Bibliothèque des Écoles françaises d'Athènes et de Rome, fasc. LXXIX
* 1910: *Daos : Tableau de la Comédie grecque pendant la période dite nouvelle*, Fontemoing, Λυών
* 1924: *La Poésie alexandrine*, Payot
* 1925–1927:  *Les Bucoliques grecs*, Les Belles Lettres, Collection des Universités de France, Παρίσι, 2 τόμοι
**1925: Théocrite
**1927: Pseudo-Théocrite, Moschos, Bion, divers
*1932–1954: Édition et traduction de Hérodote, *Histoires*, Les Belles Lettres, Collection des Universités de France, Παρίσι, 10 τόμοι
**1932: *Introduction*
**1932: Livre I: *Clio*
**1936: Livre II: *Euterpe*
**1939: Livre III: *Thalie*
**1945: Livre IV: *Melpomène*
**1946: Livre V: *Terpsichore*
**1948: Livre VI: *Erato*
**1951: Livre VII: *Polymnie*
**1953: Livre VIII: *Uranie*
**1954: Livre IX: *Calliope*
**1966: *Index analytique*

#### Άρθρα
Εκτεταμένος κατάλογος των άρθρων του Φιλίπ-Ερνέστ Λεγκράν υπάρχει στο .

## Παραπομπές


## Εξωτερικοί σύνδεσμοι
* Νεκρολογία στον *Persée*

Κατηγορία:Γάλλοι ιστορικοί
Κατηγορία:Γάλλοι ελληνιστές
Κατηγορία:Ελληνιστές επιγραφολόγοι
Κατηγορία:Γάλλοι φιλόλογοι
Κατηγορία:Ιστορικοί της λογοτεχνίας
Κατηγορία:Απόφοιτοι της École Normale Supérieure
Κατηγορία:Μέλη της Γαλλικής Σχολής Αθηνών